**Viktoriya Valerievna Abramchenko** (1975-yil 22-mayda tugʻilgan, Chernogorsk, Xakass avtonom okrugi, Krasnoyarsk oʻlkasi, RSFSR, SSSR) — rus davlat va siyosat arbobi, iqtisodchi. 2020-yil 21-yanvardan boshlab Rossiya Federatsiyasi hukumati raisining qishloq xoʻjaligi, ekologiya va koʻchmas mulk aylanmasi boʻyicha oʻrinbosari. 2021-yil 19-iyuldan Sibir federal okrugida kurator. Rossiya Federatsiyasi Davlat maslahatchisi 3-darajali vazifasini bajaruvchi.

Tarjimayi holi
--------------

Viktoriya Valerievna Abramchenko 1975-yil 22-mayda Krasnoyarsk oʻlkasining Chernogorsk shahrida tugʻilgan.

1998-yilda Krasnoyarsk davlat agrar universiteti tarkibidagi Yer tuzish, kadastr va atrof-muhitni boshqarish institutini tamomlagan. 2004-yilda - Rossiya Federatsiyasi Prezidenti huzuridagi Rossiya Davlat boshqaruvi akademiyasini tamomlagan.

1998-yildan — Roskomzemning Yer resurslari va yer tuzish qoʻmitasida ishlagan.

2001-yildan — turli lavozimlarda, shu jumladan Roszemkadastr va Rosnedvizhimost boʻlimi boshligʻi oʻrinbosari lavozimida ishlagan.

2005-yildan beri — Rossiya Iqtisodiy rivojlanish vazirligida turli lavozimlarda, shu jumladan Rossiya Iqtisodiy rivojlanish vazirligining koʻchmas mulk departamenti direktori oʻrinbosari lavozimida xizmat qilgan

2011-yildan — Rosreestr rahbari oʻrinbosari.

2012-yildan — Rossiya Federatsiyasi Qishloq xoʻjaligi vazirligining Yer siyosati, mulkiy munosabatlar va davlat mulki departamenti direktori.

2015-yildan — Davlat kotibi — Rossiya Federatsiyasi qishloq xoʻjaligi vazirining oʻrinbosari.

2016-yil 11-oktabrdan 2020-yil 21-yanvargacha — Rossiya Federatsiyasi Iqtisodiy rivojlanish vazirining oʻrinbosari, Davlat roʻyxatidan oʻtkazish, kadastr va kartografiya federal xizmati (Rosreestr) boshligʻi.

2020-yil 21-yanvardan — Rossiya Federatsiyasi hukumati raisining oʻrinbosari.

Rossiya Federatsiyasining 3- darajali Davlat maslahatchisi vazifasini bajaruvchi (2014).

Daromadi
--------

2020-yil uchun eʼlon qilingan daromad miqdori 18 718 910,85 rublni, turmush oʻrtogʻi — 3 587 691,40 rublni tashkil etgan.

Xalqaro sanksiyalar
-------------------

2022-yil9-iyun kuni u Rossiya hukumati aʼzosi sifatida bosqinchilik munosabati bilan Ukrainaning sanksiyalar roʻyxatiga kiritilgan.

Mukofotlar va unvonlar
----------------------

* II darajali "Vatanga xizmatlari uchun" ordeni bilan taqdirlangan
* Rossiya Federatsiyasi Hukumatining Faxriy diplomi
* Rossiya Iqtisodiy rivojlanish vazirligining Faxriy diplomi
* Rossiya Federatsiyasi Iqtisodiy rivojlanish va savdo vazirining minnatdorchiligi.

Manbalar
--------

1. ↑  „Михаил Мишустин распределил кураторство федеральными округами между вице-премьерами" (ru). *government.ru*. 19-iyul 2021-yilda asl nusxadan arxivlandi. Qaraldi: 25-sentyabr 2021-yil.
2. ↑  „Абрамченко, Виктория Валериевна". *ТАСС*. 23-yanvar 2022-yilda asl nusxadan arxivlandi. Qaraldi: 25-sentyabr 2021-yil.
3. ↑  „Сведения о доходах, расходах, об имуществе и обязательствах имущественного характера, представленные членами Правительства Российской Федерации за отчетный финансовый год с 1 января 2020 г. по 31 декабря 2020 г." (ru). 5-yanvar 2022-yilda asl nusxadan arxivlandi. Qaraldi: 5-yanvar 2022-yil.
4. ↑  „УКАЗ ПРЕЗИДЕНТА УКРАЇНИ №400/2022". *ПРЕЗИДЕНТ УКРАЇНИ ВОЛОДИМИР ЗЕЛЕНСЬКИЙ Офіційне інтернет-представництво* (9-iyun 2022-yil).

Havolalar
---------

* Viktoriya Abramchenko Rosreestr veb-saytida
* Viktoriya Abramchenkoning tarjimai holi // RIA Novosti